عەلیڕەزا زاکانی

عەلیڕەزا زاکانی (؛ لەدایکبووی ٣ی ئازاری ١٩٦٦) سیاسەتوانێکی بناژۆخوازی ئێرانییە کە لە ساڵی ٢٠٢١ەوە وەک سەرۆکی شارەوانیی تاران کار دەکات. ئەو ھەروەھا لە ساڵی ٢٠٢٣ەوە یاریدەدەری سەرۆک کۆماری ئێرانە لە بواری بەڕێوەبردنی زیانە کۆمەڵایەتییەکانی تاران. زاکانی لە ساڵی ٢٠٠٤ ھەتا ٢٠١٦ و لە ٢٠٢٠ ھەتا ٢٠٢١، ئەندامی پەرلەمانی ئێران بووە. ھەروەھا خاوەنی ماڵپەڕی جەھان نیوز و ھەفتەنامەی پەنجەرەیە.

زاکانی لە ساڵانی ٢٠١٣ و ٢٠١٧ خۆی بۆ پۆستی سەرۆکایەتیی کۆمار بەربژێر کرد، بەڵام ھەردوو جاران لەلایەن ئەنجومەنی پارێزەرانەوە بێبەش کرا. لە ھەڵبژاردنی سەرۆکایەتیی ٢٠٢١ خۆی بەربژێر کرد، بەڵام دواتر لە بەرژەوەندیی ئیبراھیم ڕەئیسی کشایەوە.

 ژیاننامە 
عەلیڕەزا زاکانی لە ٣ی ئازاری ١٩٦٦ لە گەڕەکی مەیدانی خۆراسانی تاران لەدایک بوو و تەمەنی منداڵی و ھەرزەکاریی خۆی لە ھەمان گەڕەکدا بەسەر برد. باپیرەی زاکانی (باوکی دایکی) بەڕەچەڵەک خەڵکی کاشان و دانیشتووی شاری تەورێز لە پارێزگای ئازەربایجانی ڕۆژهەڵات بوو. باوباپیرانی لای باوکیشی لە گوندەکانی باکووری تاران نیشتەجێ بوون. باوکی بەناوی حوسێن زاکانی یەکێک لە پاڵەوانەکانی تاران و ناوچەی ڕەی بوو، کە بۆ ماوەی ٢٨ ساڵان بەرپرسیاری بەڕێوەچوونی ساڵیادی غوڵامڕەزا تەختی بوو.The complete biography and records of Dr. Alireza Zakani were published jahannews.com Retrieved 15 July 2021

 پەرلەمان 
ئەو لە ساڵی ٢٠٠٤ ھەتا ٢٠١٦، یەکێک لە نوێنەرانی تاران لە پەرلەمان بوو. زاکانی لە ساڵی ٢٠٢٠ەوە لە قۆناغی یازدەیەمی ئەنجومەنی ڕاوێژی ئیسلامی (پەرلەمانی ئێران) وەک یەکێک لە نوێنەرانی شاری قوم ھەڵبژێردرا، دواتر لە ئابی ٢٠٢١ لە پۆستەکەی کشایەوە. هەروەها وەک سەرۆکی لیژنەی تایبەتی بەدواداچوون بۆ پلانی ھەمەلایەنەی ھەنگاوی ھاوبەش کاری کردووە.Biography of Ali Reza Zakani Retrieved 9 April 2022

 کێشەکان 
وێنۆک|عەلیڕەزا زاکانی و محەممەدساڵح مەفتاح
دوای سێ ڕۆژان لە دانانی زاکانی بە سەرۆکی شارەوانیی تاران، محەممەدساڵح مەفتاح بە دروستکردنی کەمپینێک لەژێر ناوی «داواکاریی ھەڵوەشاندنەوەی فەرمانی دانانی سەرۆکی شارەوانیی تاران» سکاڵای تۆمار کرد و داوای لە وەزیری ناوخۆی ئێران کرد کە ئەم بڕیارە ھەڵبوەشێنێتەوە.

 سەرچاوەکان 

پۆل:زیندووان
پۆل:لەدایکبووانی ١٩٦٥
پۆل:خەڵکی تاران